JY LEES NOU Rihanna dra trots Suid-Afrikaanse naels
Die sangeres Rihanna was trots Suid-Afrikaans met haar optrede in Johannesburg gisteraand. Albei haar duimnaels was met die Suid-Afrikaanse vlag versier, terwyl die res van haar naels rooi geverf is.
Naelkuns is op die oomblik een van die gewildste neigings in skoonheid. Bekendes soos Katy Perry, Zooey Deschanel, Cara Delevingne en Kelly Osbourne volg almal dié neiging.
Die Britse ontwerper Henry Holland van House of Holland het vroeër vanjaar saam met Elegant Touch 'n reeks ontwerper-kunsnaels, Elegant Touch House of Holland, begin (R90 by Dis-Chem).